* väimeespoiss sai 10. Reedel soovisime talle õnne ning tutvusime tema kuuvanuse õekesega. Ilusa nimega armas tüdrukuke - Eleriin. Hämmastavalt rahulik - Väikese Notsu titaajast mäletan vaid üht lõputut gaasivalu    * laupäevahommikul äratas kell meid 4,50. Poole kuuest seisis meie maast laeni talvevarustust, lumelaudu ja murdmaasuuski ning spordiriideid täistuubitud pikap ühe Nõmme mustade akendega maja ees. Kümme minutit hiljem oli  sissemagaja juba täisriides ning veeresime Otepää poole. Miski öine peatus Mäos - avasin silmad kakaolõhna peale. Järgmisel hetkel, reaalselt vist mitu tundi hiljem avasin silmad peaaegu Otepääl.    *Otepää üritus meeldib mulle alati. Emotsioonid laes, pressiputkast sai ka võileibu ja sooja teed. Notsu tahtis Kovalčikult autogrammi küsima minna:) Oeh...    *Lumelauasõit Kuutsemäel - Notsu esimesed katsed ei olnud nii edukad, hindas ekspert Tanel... alustasime harjutamisega    *Haanjas,  sünnipäevalaua ääres magasin ma peale teist pitsi Tequilat. Oli lühike pidu...    *Hommik Haanjas tervitas taas lumega kaetud kuuskedega. Üks väike käsi põimus ümbes mu kaela. Notsu sosistas - emme, kas me läheme kohe suusatama.  Ilm oli sula - lumi kleepus suusa alla ja tegime 3+2.    *Läbipõige Võrru, vajalikud toimetamised    *Teel Tallinna helistas mu paanikas ema - kas meiega on kõik korras, maanteel olevat hirmus avarii... Et uudised vaikisid, helistasin ise  politseisse ning võtsime suuna ringile ümber Ussisoo. Koju jõudsime läbi Paide, Türi ja Rapla.    *Väsinud aga õnnelik - oli tegus nädalavahetus:)